stanford-oval/wikipedia huggingface dataset:
גנות
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  10 יישובים חדשים הוקמו בחודש מאי, 9 ביוני 1950
| --- | --- |
בקרת זהויות :  NLI: 987007588161505171  MusicBrainz: b23da960-2e83-441b-9fb0-3f013251b833 
רחוב ביישוב
אחד מבתי היישוב, 2007
גנוס (טופולוגיה)

פני הבייגלה הם משטח מכוון בעל גנוס 3
בטופולוגיה ותחומים מתמטיים אחרים, הגֵּנוּס של משטח הוא מספר טבעי, המאפיין את היריעה מבחינה טופולוגית. הגנוס סופר, במובן מסוים, כמה "חורים" יש למשטח. לדוגמה, פני הכדור (הספירה הדו-ממדית) הם המשטח הניתן לכיוון היחיד בעל גנוס 0. לטורוס יש גנוס 1.
הגנוס הוא תכונה יסודית של משטחים מכוונים, ויותר מזה: כל שני משטחים קומפקטים מכוונים עם אותו גנוס הומיאומורפיים זה לזה.
הגנוס של משטח מכוון

מבחינה טופולוגית, משטח הוא יריעה דו-ממדית, שכמותה אפשר לתפור ולחבר מיריעות עור. היריעה צריכה להיות סגורה ונטולת שפה, כמו פני כדור או טורוס. המשטח ניתן לכיוון אם יש לו שני צדדים - כמו פני הכדור, ושלא כמו בקבוק קליין.
הגנוס g של משטח מכוון מוגדר כמספר הגדול ביותר של חתכים שאפשר לעשות במשטח לאורך מסילות סגורות שאינן נפגשות, בלי לנתק אותו. במקרה כזה, המספר הגדול ביותר של חתכים שאפשר לעשות במשטח בלי לנתק אותו, כאשר אין אוסרים על המסילות להיפגש, הוא 2g. המספר האחרון שווה למספר בטי הראשון של המשטח,  \ \beta _{1}(X)=2g. החבורה היסודית של משטח מכוון מגנוס g היא "חבורת המשטח"  \ \langle x_{1},y_{1},\dots ,x_{g},y_{g}\,|\,[x_{1},y_{1}]\cdots [x_{g},y_{g}]=1\rangle .
הגנוס של משטחים מכוונים
גנוס 0
גנוס 1
גנוס 2
גנוס 3
הגנוס קשור למאפיין אוילר באמצעות היחס  \,\chi =2(1-g). את המיון של משטחים מכוונים סגורים על-פי הגנוס שלהם הוכיח קאמי ז'ורדן ב-1866.
הגנוס של משטח מכוון > משטחי רימן

על משטח סגור מכוון אפשר להגדיר מבנה אנליטי ההופך אותו למשטח רימן, ומתייחסים לגנוס של משטח רימן, גם כשהכוונה היא לגנוס של המשטח מבחינה טופולוגית. בהקשר זה, הגנוס סופר כמה דיפרנציאלים שלמים בלתי תלויים מוגדרים על המשטח. אחד המשפטים המרכזיים בתאוריה של משטחי רימן, אי-שוויון רימן, קובע את קיומן של פונקציות מרומורפיות לא קבועות על המשטח, בכפוף להנחות מוגדרות מראש. פונקציות כאלה קיימות בתנאי שמספר ההנחות עולה על הגנוס, ולכן אפשר לומר שככל שיש למשטח גנוס גבוה יותר, "קשה יותר" לבנות עבורו פונקציות לא קבועות.
למרחב טייכמילר, הממיין את יריעות רימן מגנוס g, יש ממד  \ 6(g-1).
הכללות > משטחים עם שפה

אפשר להגדיר גנוס גם למשטח עם שפה. אם למשטח יש b מרכיבי שפה (לדוגמה, לפני כוס יש מרכיב שפה אחד, ולצינור - שניים), אז מאפיין אוילר והגנוס קשורים על ידי היחס  \,\chi =2(1-g)-b. לכן לעיגול יש גנוס 0.
הכללות > משטחים לא מכוונים

עבור משטח סגור לא מכוון, הגנוס מייצג את מספר טבעות מביוס שאפשר "לקלף" ממנו עד שמתקבלת ספירה. גם כאן יש קשר קבוע למאפיין אוילר:  \,\chi =2-g. לדוגמה, למישור הפרויקטיבי גנוס 1, ולבקבוק קליין גנוס 2.
אפשר למיין את כל המשטחים הסגורים באופן מלא על ידי מאפיין אוילר שלהם, או לחלופין על ידי הכיווניות (או היעדרה) והגנוס.
ראו גם

גנוס (גאומטריה אלגברית)
גרסת כיסוי

גרסת כיסוי או קאבר (באנגלית: Cover version) היא יצירה מחודשת של שיר של אמן אחד על ידי אמן אחר. לעיתים קרובות גרסת הכיסוי דומה למקור, אך מבוצעת בצורה או בסגנון מוזיקלי שונה, ולכן היא מוגדרת כגרסת כיסוי. לעיתים אמן מבצע גרסה שונה לשיר שלו עצמו בסגנון שונה מהגרסה המקורית. וגם גרסה זו נקראת לפעמים גרסת כיסוי.
לעיתים האמנים המבצעים את גרסת הכיסוי נוטים להעניק לשיר נופך אישי, מה שעשוי להפוך את משמעותו מקצה לקצה. דוגמה לכך ניתן למצוא בשיר "בוא" שבוצע במקור על ידי ריטה, ולאחר מכן עברי לידר יצר לו גרסת כיסוי.
השיר "Yesterday" של להקת הביטלס הוא, על פי ספר השיאים של גינס, שיר הפופ שזכה למספר הרב ביותר של גרסאות כיסוי. הבא אחריו במספר גרסאות הכיסוי הוא השיר "הנערה מאיפנמה".
הרכבים ואמנים בראשית דרכם נוטים להתבסס על גרסאות כיסוי עקב רפרטואר מצומצם, לדוגמה: הרולינג סטונז, הינדר וזוהר ארגוב. כמו כן קיימות להקות המתמחות בביצוע גרסאות כיסוי בלבד, למשל נובל ואג.
ראו גם

פלגיאט
מוזיקה עממית
סימפול
קרדיט (יצירה)
הערות שוליים

↑  Most Recorded Song, Guinness World Records. 2006. בארכיון האינטרנט.
| --- | --- |
בקרת זהויות :  NLI: 987007577195805171  GND: 4598658-7  LCCN: sh2003002056 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
גאומטריה ספירית

משולש בגאומטריה ספירית
גאומטריה ספֵירִית היא סוג של גאומטריה לא אוקלידית, העוסקת בתכונות של ישרים על ספירה, דהיינו מעטפת של כדור. כאשר רדיוס הכדור שואף לאינסוף מתקבלת הגאומטריה המישורית, האוקלידית.
בגאומטריה הספירית הקווים הישרים הם "מעגלים גדולים" - כאלה שרדיוסם שווה לרדיוס הכדור (אלו הם הקווים הגאודזיים במטריקה הסטנדרטית של הספירה). משום כך, כל שני ישרים נחתכים, והגאומטריה אינה אוקלידית. היחס "בין", המשחק תפקיד מרכזי באקסיומטיקה של הילברט לגאומטריה האוקלידית, אינו קיים בגאומטריה הספירית.
השוואה לגאומטריה האוקלידית

| גאומטריה אוקלידית | גאומטריה ספירית |
| --- | --- |
אקסיומת המקבילים: דרך כל נקודה עובר ישר אחד ויחיד המקביל לישר נתון.: כל שני ישרים נחתכים.
סכום הזוויות במשולש שווה ל 1800: סכום הזוויות במשולש גדול מ 1800
קיימים מלבנים.: לא קיימים מלבנים.
קיימים משולשים דומים שאינם חופפים: שני משולשים השווים בשלוש זוויותיהם הם חופפים.
לכל שלוש נקודות על אותו ישר, בדיוק אחת מהן נמצאת בין שתי האחרות.: היחס "בין" לא קיים.
שטח מצולע

כאמור, במשולש ספירי מתקיים:  \ \alpha +\beta +\gamma >180^{\circ } וברדיאנים:  \ \alpha +\beta +\gamma >\pi .
ההפרש  \ E=\alpha +\beta +\gamma -\pi  נקרא מגרעת המשולש.
שטח המשולש נתון על ידי הנוסחה:   \ E\cdot R^{2}.
באופן כללי, אם נסמן את המגרעת של מצולע בעל n צלעות:  \ E=\alpha _{1}+...+\alpha _{n}-(n-2)\pi  
כאשר  \ \alpha _{1},...,\alpha _{n} הן זוויות המצולע, אזי שטח המצולע שווה ל  E\cdot R^{2}.
טריגונומטריה ספירית

המשפטים המוכרים מהגאומטריה ומהטריגונומטריה האוקלידית, אינם מתקיימים בגאומטריה הספירית, אך קיימים להם משפטים מקבילים בטריגונומטריה זו:
משפט פיתגורס -  \cos \left({\frac {c}{R}}\right)=\cos \left({\frac {a}{R}}\right)\,\cos \left({\frac {b}{R}}\right).
משפט הקוסינוסים -  \,\cos {\frac {c}{R}}=\cos {\frac {a}{R}}\cdot \cos {\frac {b}{R}}+\sin {\frac {a}{R}}\cdot \sin {\frac {b}{R}}\cdot \cos \gamma .
משפט הסינוסים -  {\frac {\sin {\tfrac {a}{R}}}{\sin \alpha }}={\frac {\sin {\tfrac {b}{R}}}{\sin \beta }}={\frac {\sin {\tfrac {c}{R}}}{\sin \gamma }}.
הערות שוליים

| --- | --- |
בקרת זהויות :  GND: 4182228-6  NDL: 01212460 
על גבי מעטפת כדורית, סכום הזויות של המשולש יהיה גדול מ 180°. מעטפת הכדור איננה משטח אוקלידי, אף על פי כן ניתן להשתמש בחוקי הגאומטריה האוקלידית לקבלת הערכה. במשולש קטן אשר ממוקם על פני כדור הארץ, סכום הזויות קרוב מאוד ל-180°. את מעטפת הכדור ניתן להציג על ידי אוסף של מפות דו-ממדיות.
גלעד רטמן

| --- | --- |
אין תמונה חופשית
 לידה:  1975 (בן 49 בערך) 
 פרסים והוקרה:  פרס האמן הצעיר (2006) 
 
גלעד רטמן (נולד ב-1975) הוא אמן וידאו ומיצב ישראלי.
ביוגרפיה

רטמן בעל תואר ראשון באמנות מהאקדמיה בצלאל לאמנות ועיצוב, ובעל תואר שני באמנות מאוניברסיטת קולומביה. הוא חי ועובד בתל אביב. במקביל לעבודתו האומנותית, הוא מרצה בבצלאל בתוכניות התואר הראשון והשני לאמנות.
תערוכות יחיד

2004 - "או שתחזיר לי אותה או שתיקח גם אותי", סדנאות האמנים, תל אביב
Alligatoriver’’ - 2006, במסגרת "סופה של קורדובה", המרכז לאמנות עכשווית, תל אביב
Bell street project space, "Forever Young" - 2008, וינה
2008 - "צ'ה צ'ה היפיפה", Ferenbalm-Gurbrü Station, קרלסרוהה, גרמניה
2009 - "שקיעה עמוקה", מוזיאון חיפה לאמנות
The 588 project/ Multipillory’’ - 2010, גלריה ברוורמן, תל אביב
2010 - Rencontres d'Arles, Luma Foundation Discovery Award, צרפת
Ferenbalm-Gurbrü Station, "The 588 project/ Multipillory" - 2011, קרלסרוהה, גרמניה
The Days of The Family of the Bell’’ - 2012", גלריה Aspect Ratio, שיקגו
2013 - "הסדנה", הביתן הישראלי, הביאנלה ה-55 לאמנות בוונציה
2014 - "הסדנה", Museum of Contemporary art, בואנוס איירס, ארגנטינה
TRAFO, "Four Works" - 2015, שצ'צ'ין, פולין
2015 - "חמש להקות מרומניה", מוזיאון ישראל, ירושלים
Bus Projects ,‘’Your work in my dreams, dual exhibition featuring Noriko Nakamura’’ - 2016, מלבורן, אוסטרליה
Drummerrss’’ - 2020", המוזיאון היהודי, ברלין
תערוכות קבוצתיות

2001 – "בסיבוב השלישי", גלריה קו 16
2002 – "מפולת", גלריה בצלאל, תל אביב
2003 – Transchina, פסטיבל וידאו-ארט, בייז'ין
2003 – "המפלגה: מהאתוס הציוני למסע האישי", מוזיאון בת ים לאמנות
2004 – "וידאו-זון: הביאנלה הבינלאומית השנייה לווידאו ארט בישראל", סינמטק תל אביב
2005 – "מה את שותקת?", מוזיאון הרצליה לאמנות עכשווית
2006 – "חמישה ציורי קיר", הגלריה של המדרשה בתל אביב
2007 – "עבודת המפתן", הגלריה של המדרשה בתל אביב
2007 – "הזוכים 2006: תערוכת זוכי פרסי משרד התרבות והספורט לאמנות", מוזיאון פתח תקווה לאמנות
2008 – "Homesick home: אמנות וידאו מישראל", המוזיאון היהודי, בריסל
2008 – "TwoSidedness: אמנים ישראלים", Kulturhunest Stockholm, סטוקהולם
2009 – "Le temp de la fin", מרכז לה טולרי לאמנות עכשווית, קלרמון פרנד, צרפת
2009 – "לא בנחש: הביאנלה השנייה לאמנות עכשווית בהרצליה", מוזיאון הרצליה לאמנות, גן לאומי אפולוניה, הרצליה
2009 – "מגמות חדשות באמנות עכשווית", Affirmation Arts, ניו יורק
2010 – "Greater New York 2010", MoMa/PS1, ניו יורק
2010 – "פרס דיסקברי, Recontres D`Arles", קרן Luma, ארל, צרפת
2010 – "How Soon is Now", Garage Center for Contemporary Art, מוסקבה
2010 – "Seedlings", מרכז לאמנות עכשווית, דאלאס
2011 – "Emerge Selection 2011", מוזיאון לאמנות עכשווית, שיקגו
2012 – "UNNATURAL", Bass Museum of Art, מיאמי, פלורידה
2014 – "Israeli Video Art Exhibition: Silent Among Us", Loft Project ETAGI, סנט פטרסבורג, רוסיה
2015 – "Contour 2015, 7th Biennale of Moving Image", מכלן, בלגיה
2016 – "Staring Back at the Sun – Video Art from Israel, 1970 – 2012", New Museum, ניו יורק
2017 – "Mediterranea 18th Biennale – Special Projects", טירנה, אלבניה
2018 – "Current Affairs", מוזיאון תל אביב לאמנות, תל אביב
2019 – "The Workshop, 2019 Asian Art Biennial, The Strangers from beyond the Mountain and the see’’, המוזיאון הלאומי לאמנות של טאיוואן, טאיג'ונג, טאיוואן
2020 – "It Must Be Love: Gifts from Artists to their Children", מוזיאון תל אביב לאמנות, תל אביב
פרסים ומלגות

2002 - מלגת קרן התרבות אמריקה ישראל, מפעל המלגות ע"ש שרת
2003 - הקרן לקידום וידאו-ארט וקולנוע ניסיוני ישראלי, המרכז לאמנות עכשווית, תל אביב
2005 - פרס ע"ש שמואל גבעון, מוזיאון ישראל לאמנות
2005 - מענק תמיכה מטעם הקרן החדשה לקולנוע וטלוויזיה
2005 - הקרן לקידום וידאו-ארט וקולנוע ניסיוני ישראלי, המרכז לאמנות עכשווית, תל אביב
2006 - פרס האמן הצעיר, משרד המדע, התרבות והספורט
2007 - פרס ישראכרט ומוזיאון תל אביב לאמנות לאמן ישראלי
2010 - קרן Art Matters, ניו יורק
2010 - קרן ג'רום, ניו יורק
2011 - מלגת אינגבורג בכמן מיסודו של אנסלם קיפר, קרן וולף (פרס וולף לאמן צעיר)
2011 - הקרן לקידום וידאו-ארט וקולנוע ניסיוני ישראלי, המרכז לאמנות עכשווית, תל אביב
2018 - פרס לאמנות פלסטית, משרד התרבות והספורט
הערות שוליים

↑  העמוד של גלעד רטמן, באתר גלריה ברוורמן
↑  סמדר שפי, הגפילטע פיש פותח את הפה, באתר הארץ, 13 בדצמבר 2005
↑  המרכז לאמנות עכשווית, סופה של קורדובה, קטלוג התערוכה. אוצר: סרג'יו אדלשטיין, תל אביב, 2006
↑   שני ליטמן, מהשדה ברומניה למוזיאון בירושלים, באתר הארץ, 12 בפברואר 2015
1 2 3  עוזי צור, עוצם עין אחת | ביצת בראשית, באתר הארץ, 7 במאי 2010
↑  קטלוג הביתן הישראלי בביאנלה ה-55 בוונציה, גלעד רטמן, הסדנא, 2013
↑  6 אמנים 6 פרויקטים, באתר מוזיאון ישראל
↑   שני ליטמן, מהשדה ברומניה למוזיאון בירושלים, באתר הארץ, 12 בפברואר 2015
| --- | --- |
בקרת זהויות :  ICIA: 277809  NLI: 987007515380705171  GND: 1079799354  ISNI: 0000 0001 2087 5312  LCCN: no2011092786  SUDOC: 203561910  VIAF: 171970996   WorldCat (עם VIAF): 171970996
גורדון הייוורד

| --- | --- |

הייוורד בשנת 2017
 לידה:  23 במרץ 1990  (בן 34) אינדיאנפוליס שבאינדיאנה
 עמדה:  קלע, סמול פורוורד
 גובה:  2.01 מטר
 מספר:  33
 מכללה:  אוניברסיטת באטלר
 דראפט:  בחירה תשיעית, 2010 יוטה ג'אז
 קבוצות כשחקן
 2010–2017   2017–2020   2020–2024   2024:  יוטה ג'אז   בוסטון סלטיקס   שארלוט הורנטס   אוקלהומה סיטי ת'אנדר
 הישגים כשחקן
 בחירה למשחק האולסטאר של ה-NBA‏ (2017)
גורדון דניאל הייוורד (באנגלית: Gordon Daniel Hayward; נולד ב-23 במרץ 1990) הוא כדורסלן עבר אמריקאי אשר שיחק בעמדות הקלע והסמול פורוורד.
ראשית חייו

הייוורד נולד באינדיאנפוליס וגדל בעיר בראונסבורג הקרובה, ובילדותו שיחק בקבוצת הכדורסל של בית הספר התיכון המקומי. משום שבני משפחתו של הייוורד אינם גבוהים מהממוצע באוכלוסייה, לא צפה אביו כי גורדון יהיה גבוה ועודד אותו לפתח את יכולות כדרור, שליטה בכדור וקליעה מרחוק הדרושים לגארד, דבר שסייע לו לגוון את משחקו כשצמח לגובה שאיפשר לו לשחק בעמדות הפורוורד.
ראשית דרכו הספורטיבית של הייוורד הייתה דווקא בטניס כששיחק בטורניר לזוגות בתיכונים באינדיאנה לצידה של אחותו התאומה. בהיותו תלמיד תיכון שיחק טניס במקביל לכדורסל, ואף שקל לוותר על שאיפתו לשחק כדורסל ולהתמקד בטניס בלבד, משום שחשב כי בשל גובהו הממוצע בראשית דרכו - שאיפתו להתפתח לכדורסלן מקצועי אינה ריאליסטית.
בשנתו האחרונה בתיכון צמח הייוורד כבר לגובה של 2.03 מטרים ועבר לשחק בעמדות הפורוורד. בעונת הסניור שלו העמיד הייוורד בקבוצת הכדורסל של בית הספר ממוצעים של 18.0 נקודות, 8.4 ריבאונדים ו-3.6 אסיסטים והוביל את קבוצתו למאזן של 22 ניצחונות מול חמישה הפסדים ולאליפות אינדיאנה לתיכונים, כשקלע סל ניצחון בשנייה האחרונה של משחק הגמר.
ראשית חייו > קריירת מכללות

לאחר סיום לימודיו התיכוניים עבר הייוורד לשחק בשורות קבוצת הכדורסל של אוניברסיטת באטלר ששיחקה בחטיבת הוריזון ליג של ליגת המכללות. כבר כפרשמן קיבל הייוורד ממאמנו בראד סטיבנס קרדיט רב, ועלה בחמישייה הפותחת בכל 32 המשחקים של קבוצתו. הוא גמל למאמנו ב-13.1 נקודות ו-6.5 ריבאונדים למשחק, שני בקבוצתו רק למאט הווארד בשתי הקטגוריות והיה לחוטף המצטיין של אוניברסיטת באטלר עם 1.5 למשחק. הוא נבחר במהלך העונה שלוש פעמים לשחקן המצטיין של השבוע בחטיבה, סייע לקבוצתו להעפיל עד למשחק הגמר של טורניר אליפות החטיבה, בו הפסידה לאוניברסיטת המדינה של קליבלנד, ובסיום העונה נבחר לחמישיית השחקנים המצטיינת של ההורייזן ליג.
בעונה הבאה, עונת 2009/2010 ביסס הייוורד את מעמדו ככוכבה של אוניברסיטת באטלר. הוא היה לקלעי המצטיין של הקבוצה עם 15.5 נקודות, ולקוטף הריבאונדים המוביל שלה עם 8.2 למשחק. הוא הוביל (ביחד עם מאט הווארד) את קבוצת האוניברסיטה לאליפות החטיבה, ובטורניר אליפות המכללות סייע לקבוצתו להעפיל עד למשחק הגמר, לראשונה בתולדותיה של האוניברסיטה, בו התמודדה מול אוניברסיטת דיוק. הייוורד קלע במשחק הגמר 12 נקודות, ובפיגור נקודה בהתקפה האחרונה של באטלר במשחק, כשל בניסיון חדירה אל הסל ולא הצליח למנוע את הפסד קבוצתו. בסיום העונה נבחר הייוורד לשחקן המצטיין של החטיבה, ולחמישייה המצטיינת של פיינל פור טורניר אליפות המכללות.
קריירת ה-NBA > יוטה ג'אז (2010–2017)

לאחר שנתיים בליגת המכללות, החליט הייוורד להעמיד עצמו לבחירה בדראפט ה-NBA ונבחר במקום התשיעי על ידי יוטה ג'אז. בעונת הרוקי עלה הייוורד מהספסל, לקח חלק ב-72 משחקים ותרם 5.4 נקודות. במהלך העונה רשם הייוורד שיא קריירה כשקלע 34 נקודות מול דנוור נאגטס, מספר הנקודות הרב ביותר לרוקי במדי יוטה מאז ג'רי אוונס בעונת 1982/1983.
בעונת 2011/2012, שהייתה עונה מקוצרת בשל שביתת השחקנים, החל הייוורד לקבל קרדיט רב יותר, כשעלה בחמישייה ב-58 משחקים מתוך 66 המשחקים בעונה הסדירה. הוא שותף ב-30.5 דקות למשחק, בהן תרם 11.8 נקודות וסייע לקבוצתו להעפיל למשחקי הפלייאוף. במשחקי הפלייאוף הודחה יוטה בסוויפ של 0–4 מול סן אנטוניו ספרס. הייוורד עלה בחמישייה בכל ארבעת משחקי הסדרה וקלע 7.3 נקודות ב-18.2% בלבד מהשדה.
בעונת 2012/2013 המשיך הייוורד את התקדמותו האישית ורשם לאורך העונה 14.1 נקודות. לקראת העונה הבאה, עונת 2013/2014 תמו חוזיהם של שני כוכביה של יוטה, פול מילסאפ ואל ג'פרסון, שעזבו את הקבוצה. יוטה, שהייתה לאחת הקבוצות החלשות בליגה, נתנה את המושכות בידיו של הייוורד, שרשם 16.2 נקודות, 5.2 ריבאונדים ו-5.1 אסיסטים לאורך העונה ורשם גם שיא קריירה של 37 נקודות מול אוקלהומה סיטי ת'אנדר. בסיום העונה הפך הייוורד לשחקן חופשי מוגבל. הוא חתם על חוזה בשארלוט הורנטס תמורת 63 מיליון דולר לארבע שנים, חוזה שהחליטה יוטה להשוות ולשמור עליו בקבוצה.
הייוורד וקבוצת הג'אז המשיכו להשתפר במהלך העונות הבאות, כשרודי גובר מתפתח לאחד מהסנטרים הטובים בליגה, רודני הוד מראה פוטנציאל גדול והתרומה של שלווין מאק ושל ראול נטו מתפקיד הרכז לא רעה יחסית לקושי של הקבוצה בעמדה זאת מאז עזיבת דרון ויליאמס. כל זה מוביל לכך שבעונת 2015/2016 הקבוצה החמיצה את הפלייאוף בניצחון אחד (אחרי שהפסידה במשחק האחרון של העונה מול קובי בראיינט במשחקו האחרון בקריירה שבו יוטה לא הצליחה לעצור אותו).
עונת 2016/2017 הייתה עונת הפריצה של הייוורד והג'אז, כשהוא עובר את רף עשרים הנקודות בממוצע, נבחר להשתתף במשחק האולסטאר של ה-NBA ומוביל את הג'אז למקום החמישי במערב ולסיבוב השני בפלייאוף, בו הפסידו לגולדן סטייט החזקה (שהמשיכה כל הדרך לאליפות רביעית בתולדותיה) בארבעה משחקים.
קריירת ה-NBA > בוסטון סלטיקס (2017–2020)

בעונת 2017/2018 חתם הייוורד על חוזה בקבוצת בוסטון סלטיקס. ברבע הראשון במשחק הבכורה שלו בבוסטון, שבר הייוורד את השוקית, פציעה שהשביתה אותו משאר העונה. בעונה העוקבת חזר לכשירות מלאה, אולם הציג יכולת מאכזבת עם ממוצע של 11.5 נקודות בממוצע למשחק, כשחקן ספסל.
בעונת 2019/2020 הציג שיפור משמעותי, ותרם 17.5 נקודות, 6.7 ריבאונדים ו-4.1 אסיסטים בממוצע למשחק, כשחקן חמישייה קבוע. במשחק הראשון של פלייאוף 2020 סבל הייוורד מנקע בקרסולו, בגינו נאלץ להחמיץ את המשך אותה סדרה, וכן את כל סדרת חצי גמר המזרח. ב-19 בספטמבר 2020 חזר מפציעתו, לקראת משחקה השלישי של בוסטון מול מיאמי היט בגמר המזרח; בארבעת משחקיו בסדרה הציג יכולת חלשה, עם 10.5 נקודות בממוצע למשחק, וקבוצתו הפסידה בתוצאה 2–4.
קריירת ה-NBA > שארלוט הורנטס (2020–2024)

בנובמבר 2020 סיכם הייוורד על חוזה ל-4 עונות בסך כ-120 מיליון דולר בשארלוט הורנטס, והועבר אליה במסגרת עסקת "העברה והחתמה" (Sign and Trade).
קריירת ה-NBA > אוקלהומה סיטי ת'אנדר (2024)

בערב ה-8 בפברואר 2024, עבר הייוורד בטרייד אל אוקלהומה סיטי ת'אנדר. וסיליה מיצ'יץ', טרה מאן, דוויס ברטאנס, ו-2 בחירות סיבוב שני עתידיות בדראפט ה-NBA עשו את הדרך ההפוכה אל השארלוט הורנטס.
ב-1 באוגוסט 2024 הודיע על פרישה.
סטטיסטיקות הקריירה > בליגת ה-NCAA

| עונה | קבוצה | משחקים | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- |
| 2008/2009 | באטלר | 32 | 0.479 | 0.448 | 0.815 | 6.5 | 2.0 | 1.5 | 0.9 | 13.1 |
| 2009/2010 | באטלר | 37 | 0.464 | 0.294 | 0.829 | 8.2 | 1.7 | 1.1 | 0.8 | 15.5 |
| קריירה | קריירה | 69 | 0.470 | 0.369 | 0.824 | 7.4 | 1.8 | 1.3 | 0.9 | 14.4 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | יוטה | 72 | 17 | 16.9 | 0.485 | 0.473 | 0.711 | 1.9 | 1.1 | 0.4 | 0.3 | 5.4 |
| 2011/2012 | יוטה | 66 | 58 | 30.5 | 0.456 | 0.346 | 0.832 | 3.5 | 3.1 | 0.8 | 0.6 | 11.8 |
| 2012/2013 | יוטה | 72 | 27 | 29.2 | 0.435 | 0.415 | 0.827 | 3.1 | 3.0 | 0.8 | 0.5 | 14.1 |
| 2013/2014 | יוטה | 77 | 77 | 36.4 | 0.413 | 0.304 | 0.816 | 5.1 | 5.2 | 1.4 | 0.5 | 16.2 |
| 2014/2015 | יוטה | 76 | 76 | 34.4 | 0.445 | 0.364 | 0.812 | 4.9 | 4.1 | 1.4 | 0.4 | 19.3 |
| 2015/2016 | יוטה | 80 | 80 | 36.2 | 0.433 | 0.349 | 0.824 | 5.0 | 3.7 | 1.2 | 0.3 | 19.7 |
| 2016/2017 | יוטה | 73 | 73 | 34.5 | 0.471 | 0.398 | 0.844 | 5.4 | 3.5 | 1.0 | 0.3 | 21.9 |
| 2017/2018 | בוסטון | 1 | 1 | 5.0 | 0.500 | 0.000 | 0.000 | 1.0 | 0.0 | 0.0 | 0.0 | 2.0 |
| 2018/2019 | בוסטון | 72 | 18 | 25.6 | 0.466 | 0.333 | 0.834 | 4.5 | 3.4 | 0.9 | 0.3 | 11.5 |
| 2019/2020 | בוסטון | 52 | 52 | 33.5 | 0.500 | 0.383 | 0.855 | 6.7 | 4.1 | 0.7 | 0.4 | 17.5 |
| 2020/2021 | שארלוט | 44 | 44 | 34.0 | 0.473 | 0.415 | 0.843 | 5.9 | 4.1 | 1.2 | 0.3 | 19.6 |
| 2021/2022 | שארלוט | 49 | 48 | 31.9 | 0.459 | 0.391 | 0.846 | 4.6 | 3.6 | 1.0 | 0.4 | 15.9 |
| 2022/2023 | שארלוט | 50 | 50 | 31.5 | 0.475 | 0.325 | 0.811 | 4.3 | 4.1 | 0.8 | 0.2 | 14.7 |
| 2023/2024 | שארלוט | 25 | 25 | 31.9 | 0.468 | 0.361 | 0.765 | 4.7 | 4.6 | 1.1 | 0.5 | 14.5 |
| 2023/2024 | אוקלוהמה | 26 | 3 | 17.2 | 0.453 | 0.5170 | 0.692 | 2.5 | 1.6 | 0.5 | 0.0 | 5.3 |
| קריירה | קריירה | 835 | 649 | 30.7 | 0.455 | 0.370 | 0.822 | 4.4 | 3.5 | 1.0 | 0.4 | 15.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | יוטה | 4 | 4 | 30.8 | 0.182 | 0.083 | 1.000 | 2.8 | 3.0 | 0.8 | 0.0 | 7.3 |
| 2016/2017 | יוטה | 11 | 11 | 37.4 | 0.441 | 0.412 | 0.934 | 6.1 | 3.4 | 0.9 | 0.3 | 24.1 |
| 2018/2019 | בוסטון | 9 | 0 | 29.7 | 0.414 | 0.375 | 1.000 | 3.7 | 2.4 | 0.7 | 0.3 | 9.6 |
| 2019/2020 | בוסטון | 5 | 1 | 31.4 | 0.400 | 0.292 | 0.875 | 4.0 | 2.8 | 1.4 | 0.4 | 10.8 |
| 2023/2024 | אוקלהומה | 7 | 0 | 6.6 | 0.000 | - !— | - !— | 1.9 | 0.4 | 0.1 | 0.1 | 0.0 |
| קריירה | קריירה | 36 | 16 | 27.9 | 0.401 | 0.352 | 0.950 | 4.1 | 2.4 | 0.8 | 0.3 | 12.1 |
הערות שוליים

↑  Hayward, Butler hitting on all cylinders באתר ESPN
1 2  Butler's Hayward creates buzz at 19-and-under national team trials
1 2 3  ביוגרפיה באתר אוניברסיטת באטלר(הקישור אינו פעיל, 4 ביולי 2017)
↑  שי לוי, ‏מחפשים סינדרלה: דיוק ובאטלר בגמר המכללות, באתר ONE‏, 5 באפריל 2010
↑  2008-09 Butler Bulldogs Roster and Stats
↑  2009-10 Butler Bulldogs Roster and Stats
↑  כדורסל: דיוק זכתה באליפות המכללות, באתר הארץ, 6 באפריל 2010
↑  ביוגרפיה באתר NBA.com(הקישור אינו פעיל, 4 ביולי 2017)
↑  דו"ח המשחק באתר NBA.com
↑  Jazz match Hornets' offer sheet for Hayward
↑  קליבלנד גברה על בוסטון, פציעה מחרידה להייוורד, באתר ערוץ הספורט
↑  הייוורד עוזב את הבועה לאחר פציעה בקרסול, באתר bleacherreport.com,‏ 23 באוגוסט 2020
↑  הייוורד סיכם על חוזה בשארלוט, באתר ESPN,‏ 21 בנובמבר 2020
↑  שארלוט מצרפת את הייוורד, באתר הקבוצה, 29 בנובמבר 2020
↑  הייוורד עובר בטרייד אל הת'אנדר, באתר הרשמי של ליגת הNBA, ‏ 9 בפברואר 2024
דגל טונגה

| --- | --- |

 סוג הדגל:   דגל אזרחי ומדיני, דגל הצי המדיני והאזרחי
 יחס אורך/גובה:  1:2
 הונף לראשונה:  1864
 קבלת מעמד רשמי:  4 בנובמבר 1875
 מוטיבים עיצוביים:  שדה אדום, קנטון לבן בתוכו צלב לטיני אדום
 גרסאות נוספות:        דגל ימי
בדגל טונגה נעשה שימוש משנת 1864 אולם הוא אומץ רשמית רק ב-4 בנובמבר 1875.
הדגל של טונגה היה בעבר זהה לזה של הצלב האדום, אך שונה על מנת למנוע בלבול. כיום חוקת טונגה אוסרת על שינוי הדגל.
ראו גם

סמל טונגה
המנון טונגה
דגל טובאלו

| --- | --- |

 סוג הדגל:   דגל לאומי ודגל ימי לאומי
 יחס אורך/גובה:  1:2
 קבלת מעמד רשמי:  1 באוקטובר 1978
 מוטיבים עיצוביים:  נס בריטי - דגל הממלכה המאוחדת בקנטון, שדה תכלת, משובץ בתשעה כוכבי זהב
 דגלים היסטוריים   :  דגל טובלו בין 1996 ל-1997
דגל טובאלו הנוכחי אומץ בשנת 1978 לאחר שהמדינה הופרדה מגילברטס בשנת 1976. כמו מדינות חסות לשעבר רבות של הממלכה המאוחדת, דגל טובאלו מבוסס על היוניון ג'ק, שמופיע בקנטון השמאלי העליון של הדגל. הדגל הקודם (עם הגילברטס) היה מבוסס גם הוא על היוניון ג'ק אך כלל גם סמל שנוצר על ידי ארתור גרימבל, הנציב הבריטי, בשנת 1932, בעת שטובאלו הייתה מושבה בריטית.
הכוכבים מסמלים את תשעת האיים המרכיבים את טובאלו; סידור הכוכבים הוא נכון גאוגרפית כאשר הדגל תלוי כלפי מטה (בשל המיקום האסטרונומי בשמים).
בשנת 1995 הוחלף הדגל בדגל חדש שלא היה מבוסס על הדגל הבריטי, וגם סימל את האיים על ידי כוכבים. עם זאת, התושבים לא אהבו אותו והדגל הקודם הוחזר לשימוש בשנת 1997, עם שינויים קלים.
ראו גם

סמל טובאלו
המנון טובאלו
גלולה למניעת היריון

מארזים חודשיים של גלולות למניעת היריון מסוגים שונים. ניתן להבחין גם בגלולות דמה ובסימון המקל על חישוב מועדי נטילת הגלולות
גלולות למניעת היריון (לעיתים מכונות רק "גלולות") הן אמצעי מניעה המיועד לנשים ונחשב לבעל יעילות גבוהה. הגלולות נכנסו לשוק התרופות בראשית שנות ה-60 של המאה ה-20 ומשמשות מיליוני נשים ברחבי העולם.
החומרים הפעילים העיקריים בגלולות הם הורמוני המין הנשיים, אסטרוגן ופרוגסטרון, או אנלוגים סינתטיים דומים שלהם. הפרוגסטרון פועל על המוח, ומונע את הפרשת הגונדוטרופינים (FSH ו-LH) וכך נמנע הביוץ. האסטרוגן מסייע לפרוגסטרון במניעת הביוץ. הפרוגסטרון שבגלולה פועל גם למנוע מרירית הרחם את השינויים שנדרשים לקליטת הביצית המופרית.
גלולות למניעת היריון עם יתרונות נוספים

לחלק מהגלולות יש גם התוויות נוספות. הגלולה "יאז" מותווית גם לטיפול באקנה בינוני בגיל ההתבגרות, בתסמונת קדם וסתית חמורה (PMDD) ובשיעור יתר; הגלולות "דיאנה 35" ו"אסטל" מותוויות לטיפול באקנה ושיעור יתר. הגלולה דיאנה מתווה גם קלינית כטיפול יעיל לעידון תווי הפנים וקווי מתאר של הגוף,ריכוך במיתרי הקול והענקת מראה עדין ונשי יותר לגוף בקרב נשים וגברים כאחד. קיימים מחקרים קליניים האוסרים ומזהירים משימוש בדיאנה לצרכים אלה. הגלולה "קלייר" מותווית גם להפחתת דימום וסת כבד באמצעות הפרוגסטין דיאנוגסט; הגלולה "יאז פלוס" מכילה גם חומצה פולית למניעת מומים מולדים בתעלה העצבית בעוברים.